Nýr forstöðumaður skuldabréfa hjá Stefni Jón Finnbogason hefur verið ráðinn forstöðumaður skuldabréfa hjá Stefni . Jafnframt mun Jón gegna stöðu staðgengils framkvæmdastjóra . Jón starfaði áður sem aðstoðarframkvæmdastjóri Viðskiptabankasviðs Íslandsbanka og þar áður sem forstjóri Byrs hf . Áður en Jón gekk til liðs við Byr var hann starfsmaður Rekstrarfélags Kaupþings banka ( nú Stefnir ) sem sjóðstjóri sérhæfðra skuldabréfasjóða . Einnig starfaði Jón við stöðutöku og viðskiptavakt á skuldabréfamarkaði hjá eigin viðskiptum Kaupþings . Jón hefur starfað á fjármálamarkaði frá árinu 1998 . Jón útskrifaðist sem lögfræðingur frá HÍ 1998 og fékk lögmannsréttindi árið 2002 . Jafnframt hefur hann lokið verðbréfanámi . Jón hefur jafnframt setið í stjórnum fjölmargra fyrirtækja og stofnana . Jón hefur verið formaður íþróttafélagsins Gerplu frá árinu 2006 . Jón er giftur Lindu Björk Logadóttur og eiga þau fimm börn . Stefnir hf. er stærsta sjóðastýringarfyrirtæki landsins með yfir 400 milljarða króna í virkri stýringu . Hjá Stefni starfa 19 sérfræðingar í fjórum teymum við stýringu á fjölbreyttu úrvali verðbréfa - , fjárfestinga - og fagfjárfestasjóða . Einnig stýrir félagið eignum nokkurra samlagshlutafélaga sem stofnuð hafa verið í kringum framtaksfjárfestingar . Stefnir er dótturfélag Arion banka hf .